CELEX: 62010TN0433
Language: sk
Date: 2010-09-20 00:00:00
Title: Vec T-433/10 P: Odvolanie podané 20. septembra 2010 : Allen a i. proti uzneseniu Súdu pre verejnú službu z  13. júla 2010 vo veci F-103/09, Allen a i./Komisia

20.11.2010   
            
            
               SK
            
            
               Úradný vestník Európskej únie
            
            
               C 317/41
            
         Odvolanie podané 20. septembra 2010: Allen a i. proti uzneseniu Súdu pre verejnú službu z 13. júla 2010 vo veci F-103/09, Allen a i./Komisia
   (Vec T-433/10 P)
   ()
   2010/C 317/74
   Jazyk konania: angličtina
   
      Účastníci konania
   
   
      Odvolatelia: John Allen (Horspath, Spojené kráľovstvo) a i. (v zastúpení: K. Lasok, QC, a B. Lask, barrister)
   
      Ďalší účastník konania: Európska komisia
   
      Návrhy odvolateľov
   
   
               —
            
            
               vyhovieť odvolaniu,
            
         
               —
            
            
               zrušiť uznesenie Súdu pre verejnú službu (prvá komora) z 13. júla 2010 vo veci F-103/09,
            
         
               —
            
            
               zamietnuť prvú a druhú námietku neprípustnosti, ktorú podala odporkyňa, a
            
         
               —
            
            
               zaviazať odporkyňu na náhradu trov tohto odvolacieho konania.
            
         
      Odvolacie dôvody a hlavné tvrdenia
   
   Odvolatelia prostredníctvom tohto odvolania navrhujú zrušiť uznesenie Súdu pre verejnú službu z 13. júla 2010, vydané vo veci F-103/09, Allen a i./Komisia, ktorým Súd pre verejnú službu odmietol ako neprípustnú žalobu, prostredníctvom ktorej sa odvolatelia domáhali náhrady škody a zrušenia rozhodnutia, ktorým bola odmietnuté vyplatenia náhrady škody z titulu ujmy spôsobenej každému zo žalobcov z dôvodu, že žiaden z nich nebol prijatý do služobného pomeru ako dočasný zamestnanec Spoločenstiev v čase, kedy pracovali v spoločnom podniku Joint European Torus (JET).
   Na podporu svojho odvolania odvolatelia tvrdia, že Súd pre verejnú službu tým, že dospel k záveru, že povinnosť konať v primeranej lehote sa v tejto súvislosti uplatní, a keby sa tak aj stalo, svojim prístupom k dĺžke a začiatku tejto lehoty, konal v rozpore s judikatúrou Súdneho dvora a základnými zásadami práva Európskej únie.